Subject: P. Kerese tn 16 kinnistul asuva üksikelamu üle 33% esialgsest mahust laiendamise projekteerimistingimuste eelnõu avalik väljapanek
From: Alice Laanemägi <[email-masked]>
To: <Undisclosed recipients:>
Date: Thu, 2 Apr 2026 08:36:42 +0300

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Nõmme Linnaosa Valitsus avalikustab P. Kerese tn 16 kinnistul asuva
üksikelamu üle 33% esialgsest mahust laiendamise projekteerimistingimuste
eelnõu koos illustreeriva materjaliga (hoone eskiis).

Nõmme linnaosa üldplaneeringu kohaselt asub P. Kerese tn 16 kinnistu
pereelamute alal, kuhu võib kavandada pereelamuid (kuni kaks korterit)
ning väikeseid lähipiirkonda teenindavaid vaba aja veetmise võimalusi
pakkuvaid, kaubandus-, teenindus- ja lastehoiuettevõtteid ja -asutusi. P.
Kerese tn 16 kinnistu jääb ka Nõmme linnaosa üldplaneeringu kohasele
miljööväärtuslikule alale, kus on määratud miljööväärtuslike
hoonestusalade piirid ning kaitse- ja kasutamistingimused.

Projekteerimistingimuste eesmärk on määrata tingimused P. Kerese tn 16
kinnistul asuva üksikelamu üle 33% esialgsest mahust laiendamiseks.

Hoone kahekorruselise hooneosa võib kavandada vähemalt 6 m kaugusele
piiridest. Ühekorruselise hooneosa, maksimaalse kõrgusega kuni 5 m, võib
kavandada vähemalt 4 m kaugusele naaberkrundi piiridest.

Hoone kavandamisel krundi piirile lähemale kui 4 m, tuleb teha koostööd
naaberkinnistu omanikuga ning koostöö dokumenteerida. Tagada tuleb
tuleohutus, insolatsiooninõuded ja naabrusõigused.

Arvestades piirkonna hoonestust ja Nõmme linnaosa üldplaneeringut on P.
Kerese tn 16 üksikelamu ehitisealuseks pinnaks võimalik määrata 255 m² ja
kõrguseks 9 m ning kinnistul asuvate hoonete ehitisealuseks pinnaks (kokku
elamu ja abihooned) kuni 255 m².

Kohaliku omavalitsuse üksus võib planeerimisseaduse § 125 lõike 5 alusel
lubada detailplaneeringu koostamise kohustuse korral detailplaneeringut
koostamata püstitada või laiendada projekteerimistingimuste alusel
olemasoleva hoonestuse vahele jäävale kinnisasjale ühe hoone ja seda
teenindavad rajatised, kui:

1.	ehitis sobitub mahuliselt ja otstarbelt piirkonna väljakujunenud
keskkonda, arvestades sealhulgas piirkonna hoonestuslaadi;
2.	üldplaneeringus on määratud vastava ala üldised kasutus- ja
ehitustingimused, sealhulgas projekteerimistingimuste aluseks olevad
tingimused, ning ehitise püstitamine või laiendamine ei ole vastuolus ka
üldplaneeringus määratud muude tingimustega.

Projekteerimistingimuste taotluse ja selle lisamaterjalide avalik
väljapanek toimub 13. aprillist kuni 28. aprillini 2026 Nõmme Linnaosa
Valitsuse ruumides, Valdeku tn 13, I korruse fuajees, küsida infoletist.

Projekteerimistingimuste taotlusega ning Tallinna Linnaplaneerimise Ameti
koostatud projekteerimistingimuste eelnõuga on võimalik tutvuda Tallinna
projekteerimistingimuste ja ehitusprojektide registris veebiaadressil:

 <https://veeb.tallinnlv.ee/pilv/index.php/s/yuh1VA5v9d5RBuc>
https://veeb.tallinnlv.ee/pilv/index.php/s/yuh1VA5v9d5RBuc.

1.	Huvitatud isikul ja isikul, kelle õigusi võib avatud menetluse
korras antav õigusakt puudutada, on õigus esitada menetlust läbiviivale
haldusorganile eelnõu või taotluse kohta ettepanekuid ja vastuväiteid.
Ettepanekute ja vastuväidete esitamise tähtajaks on avaliku väljapaneku
lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid
või vastuväiteid ei esitata, soovib haldusorgan asja arutada ilma avalikku
istungit läbi viimata.

Menetlusosaline loetakse asja arutamisest avalikul istungil loobunuks, kui
haldusorgan on väljapaneku alguses või menetlusest teatamisel teinud
ettepaneku asja arutamiseks ilma avalikku istungit läbi viimata ja
menetlusosaline ei ole ettepanekute ja vastuväidete esitamise tähtajaks
esitanud selle suhtes vastuväiteid (alus haldusmenetluse seaduse § 50
lõige 3).

Info tel 645 7300. Ettepanekud ja vastuväited palume esitada e-posti
aadressil:  <mailto:[email-masked]> [email-masked].

Parimate soovidega,

Alice Laanemägi

Nõmme arhitekt

Volitatud arhitekt 7

Linnamajanduse osakond

Tel +372 6457300